Կավե սալիկների վրա մեզ հասած գրությունները պատմում են, թե անունակներն իրենց Նիբիրու մոլորակը ոսկյա թաղանթով անխոցելի դարձնելու նպատակով Երկիր են եկել՝ այդ թանկարժեք մետաղն արդյունահանելու: Սակայն քանի որ չեն ցանկացել ֆիզիկական սև գործն իրենց ձեռքով անել, տեղի մարդանման արարածների և իրենց խառնուրդից ստեղծել են աշխատունակ և բանական մարդիկ: Այժմ շրջանառվում է այն տեսակետը, թե ջրհեղեղից հետո «որպես աստվածներ ներկայացած՝ Նիբիրու առեղծվածային մոլորակի այդ օձակերպ բնակիչները հեռացել են՝ Երկրի վրա թողնելով մարդու և սողունների խառնածին սերնդին»: Հենց նրանք են դարձել մարդկանց խմբերի կառավարիչները՝ արքաները, ինչը փոխանցվել է ժառանգաբար: Ձևավորվել է ավանդույթ՝ այլ ազգերի հետ չխառնվել, այդ պատճառով էլ ամուսնացել են միայն իրենց տոհմի ներսում: Նպատակը՝ չխաթարել կաթնասունների և սողունների ԴՆԹ-ն, որի կրողն են: